cyanic-selkie/wikianc huggingface dataset:
மானக்கஞ்சாற நாயனார்
திருமண ஊர்வலம் கஞ்சாறு நகருள் வருவதற்கு முன் கஞ்சாறரது சிந்தையுள் உறையும் சிவபெருமான் மாவிரதி வேடம் பூண்டு அவர்தம் திருமனைக்கு எழுந்தருளினார். நெற்றியில் திருநீற்றுப் பூச்சு, உச்சியில் குடுமி, காதில் வெண்முத்துக் குண்டலம், மார்பில் மயிர்க்கயிற்றுப் பூணூல், கையில் திருநீற்றுப் பொக்கணம், பஞ்ச முத்திரை பதித்த திருவடி என்றவாறு அவர் திருக்கோலம் பொலிந்தது. மாவிரதிக் கோலத்துச் சிவனடியார் அம்மங்கல நாளில் எழுந்தருளியது கண்டு மானக்கஞ்சாறர் மனம்மிக மகிழ்ந்தார். அவரை அன்போடு பணிந்து வீழ்ந்து கும்பிட்டு எழுந்து இன்மொழி கூறி ஆசனமளித்தார். மாவிரதியார் 'இங்கு நிகழும் மங்கலச் செயல் என்ன?' என்று கேட்டார். 'அடியேன் பெற்ற மகளது திருமணம்' எனக் கஞ்சாறர் கூறினார். உடனே 'மங்கலம் உண்டாகுக' என மாவிரதையார் வாழ்த்தினார். கஞ்சாறனார் திருமணக்கோலம் பூண்டிருந்த மகளை அழைத்து வந்து மாவிரதியாரை வணங்கச் செய்தார். திருவடியில் வீழ்ந்து வணங்கிய மணமகளது கருமேகம் போன்ற கூந்தலைப் பார்த்து மாவிரதியார் 'இது நமது பஞ்சவடிக்கு ஆகும்' எனக் கூறினார். அது கேட்ட கஞ்சாறர் பிறப்பறுப்பவர் போன்று தம் மகள் கூந்தலை உடைவாளால் அடியோடு அரிந்து அடியவரிடம் கொடுத்தார். அடியவரும் அதனை வாங்குவார் போன்று மறைந்தருளி வானிலே உமையம்மையாரோடும் வெள்ளை எருதின்மேல் தோன்றினார். அதுகண்டு மெய் மறந்து வீழ்ந்து கும்பிட்டு எழுந்து நின்ற கஞ்சாறர்க்கு "உமது மெய்யன்பை உலகமெல்லாம் விளங்கச் செய்தோம்" என அருளினார். உச்சிமேற் குவித்த கையராய் பெருமானது பெருங்கருணைத் திறத்தைப் போற்றும் பேறு பெற்றார் மானக்கஞ்சாற நாயனார். கஞ்சாறர்க்கு அருள் செய்து கண்ணுதலார் மறைந்தருள, ஏயர்கோன் கலிக்காமர் மணமகளைக் கைப்பிடிக்க வந்து சேர்ந்தார். அவர் அங்கு நிகழ்ந்த அற்புதத்தைக் கேட்டறிந்தார். அவ்வற்புதத்தைக் காணமற் போனதற்கு மனந்தளர்ந்தார். இறைவர் அருளிய சோபன வார்தையின் திறம் கேட்டு தளர்ச்சி நீங்கினார். வானவர் நாயகர் அருளால் மலர் புனைந்த கூந்தல் வளரப்பெற்ற பூங்கொடி போல்வாளாகிய மங்கையை மணம் புனர்ந்து தம் மூதூருக்குச் சென்றணைந்தார்.
மலைமலிந்த தோள் வள்ளல் மானக் கஞ்சாறன் - திருத்தொண்டத் திருத்தொகை
நுண்பொருள்
மெய்யுணர்வுடையார் தமதென்றிருப்பனவெல்லாம் சிவனடியாரது உடமைகளே என்ற தெளிந்த காட்சியுடையவர். ஆதலால் அவர் வேண்டுமவற்றை விருப்புடன் கொடுப்பவர். தேவையைப் பொறுத்தே பொருளின் தலைமை துணியப்படும். தலையாய பொருளை அளிப்பது தலையன்பு. மணமகளுக்கு மலர்க்கூந்தல் தலையாய தேவை. அதுவே சிவனடியார்க்கு பஞ்சவடிக்குத் தேவையாமெனின் அதனை அரிந்து கொடுப்பது பிறப்பரியும் பெருஞ்செயலேயாம்.
அடிக்குறிப்புகள்
பகுப்பு:நாயன்மார்கள்
பிரசரானா மலேசியா
பிரசரானா மலேசியா (ஆங்கிலம்: Prasarana அல்லது Malaysian Infrastructure Limited; மலாய்: Prasarana Malaysia Berhad) என்பது மலேசிய நிதி அமைச்சுக்கு சொந்தமான நிறுவனமாகும். இந்த நிறுவனத்தில் மலேசிய அரசாங்கம் 100% பங்குகளைக் கொண்டுள்ளது. கோலாலம்பூர் நகரின் பொது போக்குவரத்து அமைப்பை மறுசீரமைப்பதற்கான அரசாங்க நடவடிக்கையின் கீழ் இந்த நிறுவனம் தொடங்கப்பட்டது.
மலேசிய நிதி அமைச்சு (ஒருங்கிணைத்தல்) சட்டம் 1957-இன் (Minister of Finance Incorporation Act 1957) கீழ் ஒரு நிறுவன அமைப்பாக தொடங்கப்பட்டது. தற்போதைய நிலையில் பிரசரானா மலேசியா, மலேசியாவில் பல வகையான பொது போக்குவரத்துச் சேவைகளை நடத்தி வருகிறது.
பொது
மலேசியாவில் மிகப்பெரிய பொது போக்குவரத்து நிறுவனங்களில் பிரசரானா மலேசியா நிறுவனமும் ஒன்றாகும். மற்ற பெரிய போக்குவரத்து நிறுவனம் டிரான்சுநேசனல் குழுமம் (Konsortium Transnasional) ஆகும். அது தனியார் நிறுவனம். பிரசரானா மலேசியா நிறுவனம் பேருந்து மற்றும் பெருநகர் இலகு சேவைகளை (Light Metro Services) நடத்தி வருகிறது.
துணை நிறுவனங்கள்
பிரசரானா மலேசியாவின் நான்கு நிறுவனங்கள்;–
ஒருங்கிணைந்த வளர்ச்சி நிறுவனம் (Prasarana Integrated Development Sdn Bhd) (PRIDE)
கி. த. பச்சையப்பன்
'''கி. த. பச்சையப்பன்''' (23 அக்டோபர், 1935 - 20 செப்டம்பர், 2018) புதுவையைச் சேர்ந்த தமிழ் உணர்வாளரும், மூத்த தமிழறிஞரும் ஆவார். தமிழாசிரியராக பணியாற்றிய இவர் தமிழாசிரியர் கழகத்தின் மாநிலப் பொறுப்பாளராகவும் நீண்ட காலம் செயல்பட்டார். இந்திய சுதந்திர போராட்டத்திலும், பிரெஞ்சிந்திய விடுதலைப் போராட்டத்திலும், இந்தி எதிர்ப்புப் போராட்டத்திலும் ஈடுபட்டவராவார். தமிழறிஞர், மொழிப் போராட்டத் தியாகி, ஈழத் தமிழ் உணர்வாளர், சென்னை ஆசிரியர் சங்கம், தமிழகத் தமிழாசிரியர் கழகம் மற்றும் தமிழ் உரிமைக் கூட்டமைப்பின் தலைவர் என தமிழுக்காக தன் வாழ்க்கையை தகவமைத்துக் கொண்ட புலவர் பச்சையப்பன், பல்வேறு போராட்டங்களில் பங்கு கொண்டு சுமார் 70 ஆண்டுகள் பொதுவாழ்க்கைக்காக தன்னை அர்ப்பணித்துக் கொண்டார். தனித்தமிழைப் பாதுகாக்கும் பல்வேறு கருத்தரங்குகள், கூட்டங்கள், உரையரங்கங்கள் நடத்தியும் பங்கேற்றும் தமிழ்மொழியின் உயர்விற்காகவும் பாடுபட்டவர்.
பிறப்பும் இளமைக்காலமும்
1935 ஆம் ஆண்டு புதுச்சேரி குயவர்பாளையத்தில் கி. தங்கவேல், தனம் அம்மாள் தம்பதியருக்கு மகனாகப் பிறந்தார். பள்ளிப் படிப்பை முடிக்கும் காலத்தில், பிரெஞ்சு ஆதிக்கத்திலிருந்த புதுச்சேரியின் விடுதலைக்கான இயக்கத்தில் சேர்ந்தார். இதனால் அவரின் பள்ளி இறுதி வகுப்பு தடைப்பட்டது. தமிழகத்தின் சிதம்பரம் அண்ணாமலை பல்கலைக்கழகத்தில் புலவர் படிப்பில் சேர்ந்தார். பிரெஞ்சிந்திய விடுதலைப் போராட்ட ஈடுபாடு காரணமாக இங்கும் படிப்பு தடைப்பட்டது. இவர் 1954 ஏப்ரல் 13ஆம் தேதி இந்திய தேசியக் கொடியை ஏற்றியதால், பிரெஞ்சு காவல்துறையால் தாக்கப்பட்டார். அதையொட்டி தமிழகப் பகுதியில் ஆறு மாதங்களுக்கும் மேல் தலைமறைவாக இருந்தார். பின்னர், திண்டிவனத்தை அடுத்த மயிலத்தில் தமிழ் வித்துவான் படிப்பை முடித்தார்.
ஆசிரியப் பணி
சென்னையில் பள்ளி ஆசிரியராகப் பணியைத் தொடங்கிய பச்சையப்பன், சென்னை மற்றும் புறநகர்ப் பகுதிகளில் அரசுப் பள்ளிகளில் தமிழாசிரியராகப் பணியாற்றி மேனிலைப்பள்ளித் தலைமையாசிரியராக ஓய்வுபெற்றார். தமிழ் உரிமைக் கூட்டமைப்பின் தலைவராகவும், தமிழகத் தமிழாசிரியர் கழகத்தின் மாநிலப் பொறுப்பாளராகவும் நீண்ட காலம் செயல்பட்டார்.
ஊடகவியல் பணி
அன்றாடச் செய்தியில் தனித்தமிழ்ச் சொற்களைப் பயன்பாட்டுக்குக் கொண்டுவந்ததில், புலவர் கி. த. பச்சையப்பனுக்கு முக்கிய பங்கு உண்டு. பத்திரிகை உலகில் குறிப்பிடத்தக்கபடியாக, ‘தமிழ் ஓசை’ நாளேட்டில் மொழிநடை ஆசிரியராக பணிபுரிந்த இவர், மக்கள் தொலைக்காட்சியில் பயன்படுத்தப்படும் தனித்தமிழ்ச் சொற்களை கொண்டு வந்த முயற்சியில் முக்கிய பங்கு வகித்தார். இதனையடுத்தே பெரும்பாலான நவீன ஆங்கிலச் சொற்களுக்கு தமிழ் வார்த்தைகளும் புழக்கத்தில் வந்தன. அதன் தாக்கத்தில் இன்றைய 24 மணி நேரத் தொலைக்காட்சிகளில் தனித்தமிழ்ச் சொற்கள் புழக்கத்துக்கு வந்தன.
தமிழ் பணிகள்
பச்சையப்பனார் சென்னை அரசுப் பள்ளிகளில் தமிழாசிரியராகவும், தலைமை ஆசிரியராகவும் பணியாற்றினார். தமிழ் உரிமைக் கூட்டமைப்பின் தலைவராகவும், தமிழகத் தமிழாசிரியர் கழகத்தின் தலைவராகவும் நீண்ட காலம் செயல்பட்டார். ஊடகம் மற்றும் அச்சு துறையில் ஆங்கிலம் மற்றும் இந்தி ஆதிக்கம் இருந்த போது தமிழ் மொழியையும் டிஜிட்டல் யுகத்துக்கு கொண்டு வந்தார். தமிழைச் செம்மொழியாக அறிவிக்குமாறு டெல்லிக்கும் சென்று முழக்கமிட்டார். தமிழ்த் தாத்தா உ. வே. சா வாழ்ந்த சென்னை இல்லத்தை நினைவிடமாக்க வேண்டும் என முதல்வர் பழனிசாமியிடம் வேண்டுகோள் விடுத்தார். .
போராட்ட வாழ்வு
பிரெஞ்சிந்திய விடுதலைப்போராட்டத்தின் போது புதுச்சேரி இந்தியாவுடன் இணைய வேண்டும் என்று முழக்கமிட்ட இவர் ஈழத் தமிழர்களுக்காகவும் தொடர்ந்து குரல் கொடுத்து வந்தார். 1999-ல் தமிழ்வழிக் கல்விக்காக நூறு தமிழறிஞர்கள் கலந்துகொண்ட சாகும்வரை உண்ணாவிரதத்தில் முன்னிலையாகப் பங்கேற்றார். பின்னர், அப்போதைய தமிழ் வளர்ச்சித் துறை அமைச்சர் தமிழ்க்குடிமகன் அழைத்துப் பேசி, அந்த உண்ணாவிரதம் நிறுத்தப்பட்டது. அந்தப் பேச்சுவார்த்தையில் இவர் முக்கியமாகப் பங்கேற்றார். பின்னர், சக தமிழறிஞர்களுடன் திரளாக டெல்லிக்குச் சென்று செம்மொழியாக தமிழை அறிவிக்குமாறு கோரி 2002 காலகட்டத்தில் போராட்டம் நடத்தினார். அதையடுத்தே அப்போதைய பாஜக அரசு, அந்தக் கோரிக்கையை ஏற்பதாக அறிவித்தது. .
மேற்கோள்கள்
பகுப்பு:1935 பிறப்புகள் பகுப்பு:2018 இறப்புகள் பகுப்பு:இந்திய விடுதலைப் போராட்ட வீரர்கள் பகுப்பு:புதுச்சேரி நபர்கள் பகுப்பு:தமிழறிஞர்கள் பகுப்பு:தமிழக எழுத்தாளர்கள்
சாளுக்கிய விரைவு தொடருந்து
தாதர் திருநெல்வேலி - சந்திப்பு சாளுக்கிய விரைவு தொடருந்து, தமிழ்நாட்டின் திருநெல்வேலி சந்திப்பு தொடருந்து நிலையம் மற்றும் மகாராஷ்டிர மாநிலம் தாதர் முனையம் ஆகிய இவ்விரு நிலையங்களையும் இணைக்கும் வகையில் மத்திய ரயில்வே பிரிவினால் இயக்கப்படும் விரைவு தொடருந்து ஆகும். 11021 மற்றும் 11022 என்ற எண்களில் இந்த தொடருந்து வாரம் மூன்று முறை இயக்கப்பட்டு வருகிறது.
பெயர்க்காரணம்
11017 மற்றும் 11018 என்ற எண்களில் தாதர் முனையம் முதல் யஸ்வந்த்பூர் வரை இயக்கப்பட்டு வந்த இந்த தொடரூந்து கர்நாடக மாநிலம் யஷ்வந்த்பூர், ஹுப்ளி, பெல்காம் மற்றும்  மிராஜ்  போன்ற நகரங்களை இணைக்கும் வழியாக இயக்கப்பட்டது. கர்நாடக பிராந்தியங்களை ஆட்சி செய்து வந்த வந்த சாளுக்கிய மன்னர்களின் நினைவாக  இந்த தொடருந்து  சாளுக்கிய விரைவு விரைவு தொடருந்து  என  பெயர் பெற்றது. 2012 ம் ஆண்டு அக்டோபர் 15ம் நாள் முதல் இந்த வண்டி பாண்டிச்சேரி மற்றும் திருநெல்வேலி நிலையங்கள் வரை நீட்டிக்கப்பட்டு வாரம் மூன்று நாட்களாக இயங்கி வருகிறது. இந்த தொடருந்து இரு வழிகளிலும் வாரத்தில் மூன்று நாட்கள் பாண்டிச்சேரி நிலையத்திற்கும், மூன்று நாட்கள் திருநெல்வேலி சந்திப்பு நிலையத்திற்குமாக வாரம் ஆறு நாட்கள் இயக்கப்படுகிறது. மொத்தம் 30 மணி 5 நிமிடங்கள் பயணிக்கிறது.
பயணப் பெட்டிகளின் வடிவமைப்பு
இரண்டாம் வகுப்பு ஈரடுக்கு  குளிர்சாதன பெட்டி ஒன்று, மூன்றடுக்கு குளிர்சாதன வசதி கொண்ட பெட்டிகள் இரண்டு, முன்பதிவு மற்றும் படுக்கை வசதி கொண்ட பெட்டிகள் ஒன்பது, பொது பெட்டிகள் மூன்று (முன்பதிவில்லாதவை), சரக்கு பெட்டிகள் இரண்டு என மொத்தம் 17 பெட்டிகளைக் கொண்டு  இந்த தொடர்ந்து  வடிவமைக்கப்பட்டுள்ளது.
வண்டி எண் 11021
'சாளுக்கியா விரைவு தொடருந்து வண்டியானது தாதர் முனையம் தொடருந்து நிலையத்தில் இருந்து ஒவ்வொரு செவ்வாய்க்கிழமை, புதன்கிழமை மற்றும் சனிக்கிழமை என வாரம் மூன்று நாட்களும் இரவு 09.30 மணிக்கு இயக்கப்பட்டு கல்யாண், லோனாவாலா, புனா, சங்லி, மிராஜ் சந்திப்பு, பெல்காம்,  தார்வாட்,  ஹுப்ளி சந்திப்பு,  தேவனகிரி, கடூர் சந்திப்பு, தும்கூர், யஸ்வந்த்பூர் சந்திப்பு,  ஓசூர், தர்மபுரி, சேலம் சந்திப்பு,  கரூர் சந்திப்பு, ஈரோடு சந்திப்பு, திண்டுக்கல் சந்திப்பு, மதுரை சந்திப்பு, விருதுநகர், கோவில்பட்டி மற்றும் வாஞ்சி மணியாச்சி  என 39 நிறுத்தங்களையும், 267 நிலையங்களையும் மணிக்கு 48 கிலோ மீட்டர் வேகத்தில் இயக்கப்பட்டு 38 மணி  15 நிமிடங்களில் பயணித்து நேரங்களில்  திருநெல்வேலி சந்திப்பு நிலையத்தை  மூன்றாம் நாள்(வியாழக்கிழமை, வெள்ளிக்கிழமை மற்றும் திங்கட்கிழமை) காலை 11.40 மணிக்கு சென்றடைகிறது. இதன் மொத்த பயண தூரம் 1848 கிலோ மீட்டர் ஆகும். இந்த தொடருந்து தனது பயணத்தில் லோனாவாலா மற்றும் கட்கி நிலையங்களுக்கு இடையிலான வழித்தடத்தில் அதிகபட்சமாக மணிக்கு 110 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும்  வசதி மத்திய ரெயில்வேயினால்  அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
வண்டி எண் 11022
மறுமார்க்கமாக 11022 என்ற எண்ணைக் கொண்ட இந்த தொடருந்து வண்டியானது திருநெல்வேலி சந்திப்பு நிலையத்திலிருந்து ஒவ்வொரு வியாழக்கிழமை, வெள்ளிக்கிழமை மற்றும் திங்கட்கிழமை என வாரத்தின் மூன்று நாட்களும் மதியம் 02.45 மணிக்கு இயக்கப்பட்டு 38 நிறுத்தங்களையும், 267 நிலையங்களையும்  கடக்க மணிக்கு 47 கிலோ மீட்டர் வேகத்தில் இயக்கப்பட்டு 38 மணி 56 நிமிடங்களில்  தாதர் முனையம் நிலையத்தை இரண்டு இரவுகள் பயணித்து மூன்றாம் நாள் (செவ்வாய்க்கிழமை, புதன்கிழமை மற்றும் சனிக்கிழமை) காலை 05.40  மணிக்கு சென்றடைகிறது. இதன் மொத்த பயண தூரம் 1848 கிலோ மீட்டர் ஆகும். அதிகபட்சமாக மணிக்கு 102 கிலோமீட்டர் வரை இதன் பயணத்தின் போது இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி மத்திய ரெயில்வேயினால்  அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
குறிப்புகள்
பகுப்பு:இந்திய விரைவுவண்டிகள்
அந்திமந்தாரை
thumb|வலது|ஒரே செடியில் பல வண்ணப் பூக்கள் அந்திமந்தாரை (Mirabilis Jalapa) அந்தியில் மலர்வதால், இது அந்திமந்தாரை அல்லது அந்திமல்லி என்று அழைக்கப்படுகின்றது. இது பொழுது இறங்கும் அந்தி நேரத்தில் பூக்கும் பூவைக் கொண்ட தாவரம் ஆகும். இதுவே பெருவின் அதிசயம் ((Marvel of Peru) என்றும், நான்கு மணித்தாவரம் ( Four O’ Clock Plant), நாலு மணிப்பூ அல்லது அஞ்சு மணிப்பூ என்றும் அழைக்கப்படுகிறது.
இதற்குத் தாவரவியலில் மிராபிலிஸ் ஜலாபா Mirabilis Jalapa Linn என்று பெயர். ‘மிராபிலிஜஸ்’ என்ற இலத்தீன் சொல்லுக்கு ‘அற்புதமான’ என்று பொருள். ‘ஜலாபா’ என்ற சிற்றின அடைமொழி (Specific Epith). இதன் வேர்க்கிழங்கிலிருந்து கிடைக்கும் பேதி மருந்தைக் குறிப்பதாகும். இது ஒரு பூவிதழ் வட்டமுடைய (Monochlamydae) இருவித்திலைக் குடும்பங்களில் ஒன்றான நிக்டாஜினெசியைச் (Nyctaginacae) சார்ந்தது, இதன் தாயகம் தென் அமெரிக்கா என்று கூறப்படுகின்றது.
இந்தப் பூவில் பல வகை உண்டு. அவை பல்வேறு வண்ணங்களில் பூக்கும். இவற்றைப் பத்திராட்சைப் பூ என்றும் கூறுவர். இந்தத் தாவரத்தின் ஒரு சிறப்பு என்னவென்றால் ஒரே செடியில் பல வண்ண மலர்கள் பூக்கும்.
இதன் மலர்கள் நறுமணம் மிகுந்தவை. ஒவ்வொரு பூவிலிருந்தும் ஒரு விதை உருவாகும். குருத்து உருண்டையாக மிளகு விதை போல் இருக்கும். இதன் இலைச்சாறு காயத்திற்குப் பயன்படுத்தப்படுகிறது. இதன் விதைகள் விஷமாகக் கருதப்படுகிறது. ̩
பொருளாதாரச் சிறப்பு
இதன் வேர்க்கிழங்குகளுக்குப் பேதி உண்டாக்கும் தன்மை சிறிதளவு உண்டு. வேர்த்தூளுக்கு (Powder) குறிப்பிட்ட மணமும், உவர்ப்பு அல்லது கசப்புத் தன்மையும் உண்டு. இது உணர்ச்சியைக் குறைக்கக்கூடியது. உமிழ்நீரைச் சுரக்கச் செய்யும். இதன் ஈரமான தூள் தோலையும், மூக்கு சவ்வையும் (Mucous membrane) பாதிக்கும். சீன நாட்டில் இதன் இலை, தண்டுகளைப் பன்றிக் கறியுடன் சேர்த்துச் சமைத்துச் சாப்பிடுவார்கள். விதைகள் என்று கூறப்படுகின்ற கனிகள் மிளகுடன் கலப்படம் செய்வதற்குப் பயன்படுத்தப்படுகின்றன. கட்டிகளுக்கும் கொப்புளங்களுக்கும் இதன் இலைகள் பற்றாகப் (Poultice) பயன்படுத்தப்படுகின்றன. இதன் இலைச்சாறு காயம், புண், நமைச்சல் ஆகியவற்றைப் போக்குவதற்கு மருந்தாகப் பயன்படுகின்றது. இது அழகு தரும் செடியாகவும் வளர்க்கப்படுகின்றது. மரபியல் ஆராய்ச்சிகளில் பயன்படுகின்றது.
தூய சவேரியார் கல்லூரி (தன்னாட்சி), பாளையங்கோட்டை
தூய சவேரியார் கல்லூரி (St. Xavier's College) தமிழ்நாட்டில் திருநெல்வேலி மாவட்டத்திலுள்ள பாளையங்கோட்டை நகரில் அமைந்துள்ளது. இக்கல்லூரியானது ரோமன் கத்தோலிக்க திருச்சபைக் குருக்களால் நடத்தப்படும் தன்னாட்சிக் கல்லூரியாகும். பாளையங்கோட்டை பேருந்து நிலையத்திலிருந்து மேட்டுத்திடலுக்கு (High Ground) செல்லும் சாலையில் அமைந்துள்ளது.
வரலாறு
பெல்ஜியத்தில் பிறந்தவரும் இயேசுசபைக் குருவுமான ஆல்பர்ட் லெபியூ என்பவர் தன் சகக் குருக்களான கௌசானல், தனசாமி, ஞானப்பிரகாசம் ஆகியோரின் ஒத்துழைப்புடன் தூய சவேரியர் கல்லூரியை 1923ஆம் ஆண்டு நிறுவினார். 1923 முதல் 1926 வரை அவரே இக்கல்லூரியின் முதல்வராகப் பணியாற்றினார்.
தன்னாட்சித் தகுதி
இக்கல்லூரி 1987ஆம் ஆண்டு முதல் தன்னாட்சிக் கல்லூரியாகத் தரம் உயர்த்தப்பட்டது. இதன் மூலம் தானே புதிய பட்டப்படிப்புகளையும் கற்பித்தல் மற்றும் மதிப்பீட்டு முறைகளையும் உருவாக்கிக் கொள்கிறது.
தேசிய தர மதிப்பீட்டுக் குழு
17-04-2000 ஆம் ஆண்டு ஏப்பிரல் 17ஆம் நாள் தேசிய தர மதிப்பீட்டுக் குழு (Ntional Assessment and Accreditation Council -NAAC) 5 நட்சத்திரத் தகுதியை(5 STAR) வழங்கியுள்ளது. இக்குழு (NAAC) மீண்டும் 2006ஆம் ஆண்டு ஏப்பிரல் திங்களில் இக்கல்லூரிக்கு A நிலை ('A' Grade) வழங்கியுள்ளது. 2012ல் மீண்டும் A தரம் பெற்ற இக்கல்லூரி அண்மையில் (2019) 4ற்கு 3.66 தரப்புள்ளிகளுடன் A தரம் பெற்று இப்பகுதியில் சிறந்த கல்லூரியாக உள்ளது.
பல்கலைக்கழக மானியக்குழு
பல்கலைக்கழக மானியக்குழு இக்கலூரிக்கு "ஆற்றல் சார் கல்லூரி" என்னும் தகுதியினை 2004, 2010 ஆகிய ஆண்டுகளில் வழங்கியுள்ளது.
பட்டப் படிப்புகள்
இக்கல்லூரியில் பின்வரும் இளங்கலைப் பட்டப்படிப்புகள் உள்ளன. இளங்கலை ஆங்கிலம், இளங்கலை பொருளாதாரம், இளம்வணிகவியல் (BCom). இளம் அறிவியல் பிரிவுகள் (B. Sc) கணிதம், இயற்பியல், வேதியியல், கணினி அறிவியல், தாவரவியல், விலங்கியல்.
ஆய்வியல் நிறைஞர் (M. Phil.)
தமிழ், கணிதம், விலங்கியல் ஆகிய துறைகளில் இளம் ஆய்வியல் படிப்புகள் உள்ளன.
முனைவர் பட்ட படிப்புகள் (Ph. D.)
தமிழ், ஆங்கிலம், நாட்டார் வழக்காற்றியல், வணிகவியல், கணிதம், இயற்பியல், வேதியியல், கணினி அறிவியல், தாவரவியல், விலங்கியல் ஆகிய துறைகளில் முனைவர் ஆராய்ச்சி படிப்புகள் உள்ளன.
முன்னாள் மாணவர் அமைப்பு
இக்கல்லூரி தனது பவளவிழாவை (Platinum Jubilee) 1998-99ஆம் ஆண்டுகளில் கொண்டாடியது, அதனைத் தொடர்ந்து ஏற்கெனவே இருந்த முன்னாள் மாணவர் அமைப்பினை வலுப்படுத்தியது. பல முக்கிய ஆளுமைகள் அதன் உறுப்பினர்களாக உள்ளனர். தற்போது ஏறத்தாள 250 வாழ்நாள் உறுப்பினர்களைக் கொண்டு செயல்படுகிறது.
வெளியிணைப்புகள்
பகுப்பு:திருநெல்வேலி மாவட்டத்திலுள்ள தனியார் கலைக் கல்லூரிகள் பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
சண்டிகேசுவரர்
சண்டிகேசுவரர் சைவ சமயத்தின் பஞ்ச மூர்த்திகளில் ஒருவராகவும், சிவபெருமானுக்கு படைக்கப்படும் உணவு மற்றும் உடைகளின் அதிபதியாகவும் இருக்கிறார். இவருடைய சந்நிதி சிவாலயங்களில் சிவபெருமானின் கருவறை அமைந்திருக்கும் பகுதியின் இடப்பாகத்தில் அமைக்கப்படுகிறது. பஞ்ச மூர்த்தி உலாவின் பொழுது சிவாலயங்களிலிருந்து இவருடைய உற்வசர் சிலையும் ஊர்வலமாக எடுத்துவரப்படுகிறது. பஞ்ச மூர்த்தி உலாவில் இறுதியாக இவர் வலம் வருகிறார்.
சண்டிகேசுவரர்கள்
சிவபெருமான் அளிக்கும் சண்டிகேசுவரர் பதவி யுகத்திற்கு யுகம் வேறு வேறு நபர்களுக்கு அளிக்கப்படுகிறது. சிவாகம புராணங்களில் ஒவ்வொரு யுகத்திற்கும் சண்டிகேசுவரர்கள் உள்ளார்கள் என்பது தெரிவிக்கப்பட்டுள்ளது. சிவாகம புராணங்களின் படி கீழுள்ள பட்டியல் கொடுக்கப்பட்டுள்ளது.
பிரம்மாவிற்கு சண்டிகேசுவர பதவி
படைப்புக் கடவுளான பிரம்ம தேவர் சண்டிகேசுவர பதவியில் இருந்துள்ளார். இவரை சதுர்முக சண்டீசர் என்று அழைப்பர். இவர் நான்கு முகத்தோடு இருக்கிறார்.
யமனுக்கு சண்டிகேசுவரர் பதவி
தர்மத்தின் கடவுளாக உள்ள யம தேவன், சண்டிகேசுவரர் பதவியில் இருந்தவர். தமிழகத்தில் சில சிவாலயங்களில் சண்டிகேசுவரராக யம தேவன் உள்ளார். திருவாஞ்சியம் வாஞ்சிநாதசுவாமி கோயில் திருவாரூர் போன்ற சிவாலயங்களில் யமன் சண்டிகேசுவரராக உள்ளார். இவரை யம சண்டிகேசுவரர் என்று அழைக்கின்றனர்.
நாயன்மாருக்கு சண்டேசுவர பதவி
ஏழாம் நூற்றாண்டில் விசாரசருமர் என்பவர் வாழ்ந்து வந்தார். அவர் சிவபெருமானிடம் மிகுந்த பக்தி கொண்டிருந்தார். ஒரு முறை இடையச் சிறுவன் ஒருவன் தனது பசுக்களை அடிப்பதைக் கண்டு, வெகுண்ட விசாரசருமர் தானே பசுக்களை மேய்க்கத் தொடங்கினார். பசுக்களிடம் பாலைக் கரந்து அதனை சிவபூசைக்கு பயன்படுத்தினார். இதனால் பசுவின் உரிமையாளர்கள், விசாரசருமரின் தந்தையிடம் சென்று முறையிட்டார்கள்.
விசாரசருமர் மண்ணில் லிங்கத்தினைச் செய்து, பசுவின் பாலால் அபிசேகம் செய்தார். அதனை நேரில் கண்ட தந்தைக்கு மண்ணில் பாலை ஊற்றி வீணாக்குகின்றானே என்று நினைத்து பூசையை தடுக்கச் சென்றார். விசாரசருமர் சிவபெருமானிடத்தில் தன்னை மறந்திருந்தமையால், தந்தையின் வருகையை அறியாதிருந்தார். அதனால் விசாரசருமரின் தன்னுடைய கோபத்தால், சிவாபிசேகத்திற்கு வைத்திருந்த பாலினை தட்டிவிட்டார். சிவனை நிந்தை செய்த தந்தையை தண்டிக்கும் பொருட்டு அருகிலிருந்து குச்சியை எடுத்து விசாரசருமர் வீச, அது விசாரசருமரின் பக்தியால் மழுவாக மாறி அவர் தந்தையின் கால்களை வெட்டியது.
விசாரசருமர் தனது பூசையை தொடர்ந்தார். இதனைக் கண்ட சிவபெருமான், அவர் முன் தோன்றி தனக்கு சமர்ப்பிக்கும் அனைத்திற்கும் உரியவனாகும் சண்டேசுவர பதவியை அளித்தார். அதன் பின் விசாரசருமர் சண்டேசுவர நாயனார் என்று அழைக்கப்படுகிறார். இவருடைய காலம் கிபி-400-1000 என்று கருதப்படுகிறது.
சந்நிதி
சிவாலயங்களில் ஆலயச்சுற்று வரும்போது கருவறை அபிஷேக நீர் விழும் கோமுகி அருகில் சிறு சந்நிதியில் இருக்கும் சண்டிகேஸ்வரர் எப்போதும் தியானத்தில் இருப்பவர், சிவபெருமானுக்கு படைக்கப்படும் பொருள்கள், சண்டிகேசுவரரின் பெயரால் கணக்கு வைக்கப்படுகின்றன. "சிவன் சொத்து குலநாசம்' என்பர். அதனால், சிவாலயத்திலிருந்து எந்தவொரு பொருளையும் தாங்கள் வீட்டுக்கு எடுத்துச் செல்லவில்லை என்பதைத் தெரிவிக்கவே, இறுதியாக அவர் சந்நிதிக்கு வந்து இரு கைகளையும் தட்டிவிட்டு வணங்கும் வழக்கம் வந்ததாகக் கூறுவர். இவ்வாறு செய்தால் இவரது தியானம் கலைந்து விடும் அதனால் அவர் முன்பு கை தட்டி வணங்காமல் அமைதியாக வணங்குவதே சரியானது. சண்டிகேஸ்வரரை வணங்கினால் மன உறுதியும், ஆன்மிக பலமும், சிவாலய தரிசன பலனும் கிடைக்கும் என்பது நம்பிக்கை.
உருவ தோற்றம்
பெரும்பாலும் சண்டிகேசுவரர், தன்னுடைய ஆயுதமாக மழுவுடன் காணப்படுகிறார். மழு என்பது சிவபெருமானுடைய ஆயுதமாகும். சிவாலயங்களின் கோமுகி அருகே அமர்ந்த நிலையில் உள்ளார். உற்சவராக இருக்கும் சண்டிகேசுவரர் நின்ற நிலையில் உள்ளார்.
வெளி இணைப்புகள்
பகுப்பு:சைவ சமயம் பகுப்பு:இந்து தொன்மவியல் பதவிகள்
டெட்ரா ஐதரோப்தாலிக் நீரிலி
டெட்ரா ஐதரோப்தாலிக் நீரிலி (Tetrahydrophthalic anhydride) என்பது C6H8C2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இரண்டு விதமான மாற்றியங்களை இச்ச்சேர்மம் கொண்டுள்ளது. இக்கட்டுரை சிசு மாற்றியம் எனப்படும் ஒரு பக்க மாற்றியத்தை விவரிக்கிறது. டைகார்பாக்சிலிக் அமில டெட்ரா ஐதரோப்தாலிக் நீரிலி, டெட்ரா ஐதரோப்தாலிமைடு போன்ற பிற சேர்மங்களைத் தயாரிப்பதற்கான முன்னோடிச் சேர்மமாக இது பயன்படுகிறது. டெட்ரா ஐதரோப்தாலிமைடிலிருந்து பூஞ்சைக் கொல்லியான கேப்டான் சேர்மம் தயாரிக்கப்படுகிறது. வெண்மை நிறங்கொண்டதாக இருக்கும் டெட்ரா ஐதரோப்தாலிக் நீரிலி கரிமக் கரைப்பான்களில் கரைகிறது.
தயாரிப்பு
பியூட்டாடையீனுடன் மேலியிக் நீரிலி சேர்வதால் நிகழும் டையீல்சு ஆல்டர் வினையில் இந்த ஒரு பக்க மாற்றியம் உருவாகிறது.
மேற்கோள்கள்
பகுப்பு:கார்பாக்சிலிக் நீரிலிகள்
ஆண்டிபாக்சோசு தீவு
ஆண்டிபாக்சோசு (Antipaxos) என்பது கிரேக்க நாட்டிலுள்ள ஒரு சிறிய தீவாகும். பாக்சோசு தீவுக்கூட்டத்திற்கு தெற்கில் மூன்று கிலோமீட்டர் தொலைவில் 5 சதுரகிலோமீட்டர் பரப்பளவு கொண்ட இத்தீவு அமைந்துள்ளது. மேற்கு கிரேக்கத்தின் கோர்பு பிராந்திய அலகிலுள்ள தீவுக்கூட்ட நகராட்சியின் ஓர் அங்கமாக ஆண்டிபாக்சோசு தீவு நிர்வகிக்கப்படுகிறது. 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி ஆண்டிபாக்சோசு தீவில் 20 மக்கள் வசித்துக் கொண்டிருந்தனர். தீவெங்கும் திராட்சைத் தோட்டங்கள் பெருமளவில் பயிரிடப்பட்டிருக்கும். ஆன்டிபாக்சோசில் பல கடற்கரைகளும் அக்ராபீடியா என்ற ஒரு துறைமுகமும் உள்ளது.
வெண்மையான மணல் பரப்பைக் கொண்ட விரிக்கா, கூழாங்கற்கள் நிரம்பிய மெசோவிரிக்கா மற்றும் வௌடௌமி என்பன முக்கியமான மூன்று கடற்கரைகளாகும். பாக்சோசு தீவுக்கூட்டத்தில் அமைந்துள்ள காயோசு துறைமுகத்திலிருந்து வாடகை வாகனம் மூலம் 15 நிமிடப் பயணத்தில் ஆன்டிபாக்சோசு தீவை அடையலாம்.
புற இணைப்புகள்
பகுப்பு:தீவுகள் பகுப்பு:கிரேக்கத் தீவுகள்
முனப்பாக்கம் மாரியம்மன் கோயில்
முனப்பாக்கம் மாரியம்மன் கோயில் தமிழ்நாட்டில் நாகபட்டினம் மாவட்டம், முனப்பாக்கம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மகாமாரியம்மன் சன்னதியும், விநாயகர், முருகன், பேச்சாயி, நாகம்மா உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் தீமிதி உற்சவம் முக்கிய திருவிழாவாக நடைபெறுகிறது.
அப்போலோ பிரியதர்ஷன் தகவல் தொழில்நுட்பக் கல்லூரி
அப்போலோ பிரியதர்ஷன் தகவல் தொழில்நுட்பக் கல்லூரி என்பது சென்னை, தமிழ்நாட்டில் உள்ள ஓர் இருபாலர் கல்வி நிறுவனம் ஆகும்
சான்றுகள்
பகுப்பு:அண்ணா பல்கலைக்கழக இணைவுக்கல்லூரிகள் பகுப்பு:சென்னையில் உள்ள பொறியியல் கல்லூரிகள்
நுண்நோக்கி
நுண்நோக்கி அல்லது நுணுக்குக்காட்டி (microscope, பழைய கிரேக்கம்: μικρός, mikrós) எனப்படுவது மனித வெற்றுக்கண்ணுக்குப் புலப்படாத பக்டீரியா, தீநுண்மிகள் போன்ற சிறிய அல்லது நுணுக்கக் கூறுகளைப் பெரிதாகக் காட்டி, மனிதக் கண்களால் அவதானிக்கக் கூடியவாறு செய்ய உதவும் கருவி ஆகும். நுண்ணிய பொருட்களைப் பற்றிய அறிவியற் கல்வி நுண்நோக்கியியல் எனப்படும்.
[[image:Mikroskop.png|thumb|right|300px|அடிப்படை நுண்நோக்கியின் முக்கிய கூறுகள்:
1. கட்துண்டு - ocular lens or eye-piece
3. பொருட்துண்டு - objective lenses
4. பொருஞ்சீராக்கி - coarse adjustment knob
5. நுண்சீராக்கி - fine adjustment knob
6. மேடை - object holder or stage
7. ஆடி - mirror
பலவிதமான நுண்நோக்கிகள் பயன்பாட்டில் உள்ளன, இவற்றுள் பொதுவானதும் முதலில் கண்டுபிடிக்கப்பட்டதுமான ஒளிநுண்நோக்கியில் ஒளியின் உதவியுடன் பிம்பம் நோக்கப்படுகின்றது. பொதுவாக, நுண்நோக்கி எனும்போது ஒளி நுண்நோக்கியையே குறிக்கின்றது. ஒளி நுண்நோக்கியின் ஆற்றலுக்கு அப்பாற்பட்ட மிகவும் நுண்ணிய பொருட்களை நோக்க எதிர்மின்னி நுண்நோக்கி, வருடு சலாகை நுண்நோக்கி (scanning probe microscopes) பயன்படுகின்றது.நுண்ணோக்கியின் மூலமாக பொருள்களைப் பத்து மடங்கிலிருந்து 100 மடங்கு வரை பெரிது படுத்தலாம்.
வரலாறு
ஆரம்ப காலங்களில் நுண்ணோக்கிகளில் ஒரே ஒரு வில்லை(lens) மட்டுமே இருந்தது. அதனால் அவை தற்போது சாதாரண நுண்ணோக்கி என்று அழைக்கப்படுகின்றது.கலவை நுண்ணோக்கிகளில் குறைந்தது இரண்டு வில்லைகளாவது இடம் பெறும்.
1590ம் ஆண்டு நெதர்லாந்தில் கான்சு ஜேன்சென்(Hans Janssen) மற்றும் அவரது மகன் சக்கரியாசு ஜேன்சென்(Zacharias Janssen) ஆகிய மூக்குக்கண்ணாடி தயாரிப்போர் முதல் கூட்டு நுண்ணோக்கியை உருவாக்கினார்கள். கலிலியோ கலிலி (Galileo Galilei 1564-1642) 1609 – 1624ம் ஆண்டுப் பகுதிகளில் குழிவு, குவிவு வில்லைகளைப் பயன்படுத்தி கூட்டு நுண்ணோக்கியை உருவாக்கி, பூச்சிகளின் கூட்டுக்கண்களை ஆராய்ந்தார். 1625இல் “microscope” (நுண்ணோக்கி) என்னும் பெயரை ஜெர்மானிய மருத்துவரான கியோவான்னி ஃபாபெர் (Giovanni Faber) என்பவர் இட்டார். மார்செலோ மல்பிஜி (Marcello Malpighi, 1628-1694) எனும் இத்தாலிய உடற்கூற்றியல், இழையவியல் ஆராய்ச்சியாளர் நுண்ணோக்கியை உபயோகப்படுத்தி விலங்குகளின் இழைய அமைப்புக்களை ஆராய்ச்சி செய்தார், சில உள்ளுறுப்புக்களின் இழைய அமைப்பு இவரது பெயரால் அழைக்கப்படுகின்றது (தோலில் உள்ள மல்பிஜியின் படை). ரொபட் கூக் (Robert Hooke, 1635 – 1703) எனும் ஆங்கிலேய நுண்ணோக்கி ஆராய்ச்சியாளர் 1665 - 1667இல் தான் உருவாக்கிய கூட்டு நுண்ணோக்கியால் தக்கைக்கலங்களின் மெல்லிய பகுதியினை ஆராய்ந்தார், இவற்றில் நோக்கிய தேன்கூடு போன்ற சிறுசிறு பகுதிகளுக்கு “cell” (கண்ணறை) என்று பெயரிட்டார், இவ்வார்த்தையே  இன்று ஆங்கிலத்தில் செல் என்று உயிரணுக்களை அழைக்கப்பயன்படுகின்றது. அன்டன் வான் லீவன்கோக் (Anton van Leeuwenhoek, 1632-1723) நுண்ணோக்கியின் தரத்தை உயர்த்தி அதனது உருப்பெருக்கத்தையும் உயர்த்தினார்; தனி உயிரணுக்களை விரிவாக ஆராய்ந்தார்; இவரே முதன் முதலில் பாக்டீரியாக்கள் பற்றி ஆராய்ந்தவரும் ஆவார்.
எலக்ட்ரான் நுண்ணோக்கி
1900-களின் ஆரம்ப காலங்களில் ஒளிநுண்ணொக்கிக்கு மாற்று கண்டுபிடிக்க முயற்சித்தபோது கண்டுபிடிக்கப்பட்டதே எல்ட்ரான் நுண்ணோக்கிகள் ஆகும்.ஏர்னஸ்ட் ரஸ்கா என்பவர் முதன் முதலில் 1931-இல் பரிமாற்ற எலக்ட்ரான் நுண்ணோக்கியினைக் (TEM) கண்டுபிடித்தார். மிகப்பெரிய தெளிவான படிமங்களை அவை தந்ததால் எலக்ட்ரான் நுண்ணோக்கிகள் வரவேற்கப்பட்டன.இதைத் தொடர்ந்து ஸ்கேனிங் எலக்ட்ரான் நுண்ணோக்கிகள் மேக்ஸ் க்னால் என்பவரால் 1935-ஆம் ஆண்டு கண்டுபிடிக்கப்பட்டது .எலக்ட்ரான் நுண்ணோக்கிகள் இரண்டாம் உலகப்போரின் போது மிகவும் பிரபலமாகின.இதன் பின் முதல் முதலாக வர்த்தக பரிமாற்ற எலக்ட்ரான் நுண்ணோக்கியிணை 1965-ஆம் ஆண்டு சார்லஸ் ஓட்லே என்பவர் வடிவமைத்தார்.
எலக்ட்ரான் நுண்ணோக்கியின் செயல்பாடு
எலக்ட்ரான் நுண்ணோக்கிகள் ஒளி நுண்ணோக்கிகள் போன்றே செயல் படுகின்றன.ஆனால் இவற்றில் ஒளிக்கு பதிலாக எலட்ரான்களை பயன்படுத்தி பிம்பத்தை உருவாக்குகின்றனர்.வில்லைகள் செய்யும் வேலையை இதில் மின்காந்தங்கள் செய்கின்றன.
நுண்ணோக்கி வகைகள்
இவற்றில் AFM மற்றும் STM நுண்ணோக்கிகளே பெரும்பாலும் பயன்படுத்தப்படுகின்றன.
வேறு வகைகள்
ஒலி ஊடுருவல் நுண்ணோக்கி ஒலி அலைகளைப் பயன்படுத்தி ஒலி மின்மறுப்பின் மாற்றங்களை அளக்கப் பயன்படுகின்றது. கொள்கை அடிப்படையில் இது ஒலிச் செலுத்துவழி மற்றும் வீச்சளவை ஒத்திருக்கின்றது.
உசாத்துணைகள்
பகுப்பு:கையாற்றல் கருவிகள்
ஷா அகமது நூரானி
ஷா அகமத் நூரானி (Shah Ahmad Noorani) (1 அக்டோபர் 1926 - 11 திசம்பர் 2003, அல்லாமா நூரானி எனவும் அழைக்கப்படும் இவர் பாக்கித்தானைச் சேர்ந்த இசுலாமிய அறிஞரும், சூபித்துவவாதியும், தத்துவவாதியும், மறுமலர்ச்சி மற்றும் தீவிர பழமைவாத அரசியல்வாதியும் ஆவார்.
உருது, அரபு, ஆங்கிலம், பாரசீக, பிரஞ்சு, சுவாகிலி ஆகிய ஆறு மொழிகளில் சொற்பொழிவாற்றுபவர் எனவும், "17 மொழிகளில் உரையாடும்" பன்மொழிப் புலமையாளர் எனவும் இவர் விவரிக்கப்பட்டுள்ளார்.
தொழில்
இவர், அகமதியா முஸ்லிம்களை காஃபிர் (கடவுளை நிராகரிப்பவர்) என்று அறிவித்தார். 1970களில் ஜாமியத் உலமா-இ-பாக்கித்தான் கட்சியின் ஆதரவுடன் நடைபெற்ற பொதுத் தேர்தல்களில் பங்கேற்று தெற்கு கராச்சியிலிருந்து தேசிய சட்டமன்ற உறுப்பினராக தேர்ந்தெடுக்கப்பட்டார். பொதுவாக சுன்னி இசுலாத்தின் மத பரேல்வி விகாரத்திற்கான அரசியல் வாகனமாகக் கருதப்படுகிறது. ஒரு நீண்ட போராட்டத்திற்குப் பிறகு இவரும் இவரது குழுவும் 1974இல் முகம்மது நபியை இறுதி தீர்க்கதரிசி என ஒப்புக்கொள்ளும் சட்டமுன்வடிவை நாடாளுமன்றத்தில் நிறைவேற்றி வெற்றிபெற்றனர். எனவே அகமதியாக்கள் முஸ்லிம் அல்லாதவர்களாக அறிவிக்கப்பட்டனர். இரண்டாவது முறையாக இவர் 1977 பாக்கித்தான் பொதுத் தேர்தலில் ஐதராபாத்திலிருந்து தேசிய சட்டமன்ற உறுப்பினராக தேர்ந்தெடுக்கப்பட்டார். அப்போதிருந்து, தேசிய அரசியலில் இவரது செல்வாக்கு மேலும் வளர்ந்தது. 1980களில் இவர் செனட்டரானார்.
1990களில் அரசியலிலிருந்து விலகிய பின்னர், அதிபர் பர்வேஸ் முஷாரப்பின் ஆட்சியை எதிர்ப்பதற்காக ஒரு தீவிர-பழமைவாத கூட்டணியை உருவாக்குவதில் குறிப்பிடத்தக்கவராக இருந்தார். பாக்கித்தானின் பழமைவாத, இஸ்லாமிய, மத மற்றும் தீவிர வலதுசாரிக் கட்சிகளைக் கொண்ட ஒரு அரசியல் கூட்டணியான முத்தாஹிதா மஜ்லிஸ்-இ-அமல் என்பதின் (எம்.எம்.ஏ) தலைவர் பதவியைக் கருத்தில் கொண்டு இவர் முஷாரப்பிற்கு எதிராக கடுமையான சொல்லாட்சியைப் பயன்படுத்துவதாக அறியப்பட்டார். மேலும் நாட்டில் முஷாரப்பின் கொள்கைகளுக்கு எதிராக மக்கள் ஆதரவை உருவாக்கினார்.
இறப்பு
2003 திசம்பர் 11 அன்று (17 ஷவ்வால் 1424), இவர் மாரடைப்பால் இறந்தார்.
வெளி இணைப்புகள்
பகுப்பு:பாக்கித்தானில் இசுலாம் பகுப்பு:இந்தியாவில் இசுலாம் பகுப்பு:2003 இறப்புகள் பகுப்பு:1926 பிறப்புகள் பகுப்பு:Articles with hCards
அகத்தியர் குணபாடம்
அகத்தியர் குணபாடம், என்பது அகத்தியரால் எழுதப்பட்ட உணவு   குறித்த நூல் ஆகும். சித்த மருத்துவ நூலில் முக்கியமானதாக இது கருதப்படுகிறது. இந்நூலிலுள்ள சில பாடல்கள்.
பேரீச்சை
பேரீந் தெனுங்கனிக்குப் பித்த மத மூர்ச்சை சுரம் நீரார்ந்த ஐயம் நெடுந்தாகம் - பேரா ரத்த பித்த நீரழிவி லைப்பாரும் அரோசி உரத்த மலக் கட்டு மறும் ஓது.
உளுந்து
செய்ய உருந்திற்குச் சிலேத்மவனி லற்பிறக்கும் வெய்யபித்தம் போமந்தம் வீறுங்காண் -மெய்யதனில் என்புருக்கி தீரும் இடுப்புக் கடுபலமாம் முன்பு விருத்தியுண்டாய் முன்
குறிப்புகளும் மேற்கோள்களும்
பகுப்பு:அகத்தியரின் நூல்கள்
என். ரவிகிரண்
'''‘சித்திரவீணை என். ரவிகிரண்’ என்றழைக்கப்படும் என். ரவிகிரண்''' (பிறப்பு: பிப்ரவரி 12, 1967) தென்னிந்தியாவின் மைசூரைச் சேர்ந்த சித்திரவீணை கலைஞர் ஆவார். பாடகர், பாடல் இயற்றுநர், இசை ஆசிரியர், இசை எழுத்தாளர் என கருநாடக இசைத் துறைகளில் பங்காற்றி வருகிறார்.
இசைப் பயிற்சி
தந்தை சித்திரவீணை நரசிம்மனிடம் இசைப் பயிற்சிப் பெற்ற ரவிகிரண், தனது 5ஆவது வயதில் வாய்ப்பாட்டு கச்சேரி செய்தார். தனது 10 வயது வரை பாடகராக இருந்துவந்த ரவிகிரண், அதற்குப்பின், 21 தந்திகளைக் கொண்ட சித்திரவீணையை வாசிப்பதற்கு மாறினார். தனது 11ஆவது வயதில் சித்திரவீணை கச்சேரியை வழங்கினார்.
சாதியின் குடியரசு (நூல்)
சாதியின் குடியரசு, விரிவாகச் சாதியின் குடியரசு : நவீன தாராளமய இந்துத்துவா காலத்தில் சமத்துவம் பற்றிச் சிந்தித்தல் என்பது ஆனந்த் டெல்டும்டேவால் ஆங்கிலத்தில் "Republic of Caste: Thinking of Equality in the Era of Neoliberalism and Hindutva" என்கிற தலைப்பில் எழுதப்பட்ட நூலாகும் .இது தமிழில் ச.சுப்பாராவால் - சாதியின் குடியரசு என்று மொழிபெயர்க்கபட்டு , பாரதி புத்தகாலயத்தால் 2019 ஆம் ஆண்டு வெளியிடப்பட்டது .இந்நூலுக்குச் சுனில் கில்னானி முன்னுரை எழுதியுள்ளார் .இட ஒதுக்கீடு , சாதி, வர்க்கம் இடையிலான முரணியக்கம் ,தலித் பேந்தர்கள் முதல் காவி அடிமைகள் வரை , அம்பேத்கரை காவியமமாக்குதல் , ஆம் ஆத்மி கட்சி நவீன தாராளமய யுகத்தின் அரசியல் ஆப் உள்ளிட்ட 13 அத்தியாயங்களாகப் புத்தகம் எழுதப்பட்டுள்ளது.
என். ரவிகிரண்
இசைப் பயிற்சி
பிரபல இசைக் கலைஞர் டி. பிருந்தாவின் மாணவராக 10 ஆண்டுகள் இசை நுணுக்கங்களை ரவிகிரண் கற்றார்.
சாதியின் குடியரசு (நூல்)
மேற்கோள்கள்
பகுப்பு:மொழிபெயர்ப்பு நூல்கள்
தில்லி - சென்னை முதன்மை வழித்தடம்
தில்லி- சென்னை வழித்தடம் இந்தியாவின் கிழக்கு கடற்கரை சமவெளிகளின் தெற்குபகுதி, கிழக்குத் தொடர்ச்சி மலைகள் , தக்காண பீடபூமி மற்றும் யமுனா பள்ளத்தாக்குகள் வழியே தில்லியையும், சென்னையையும் இணைக்கும் ஒரு தொடருந்து பாதை ஆகும்
என். ரவிகிரண்
இசை வாழ்க்கை
இந்தியாவிலும், உலக நாடுகள் பலவற்றிலும் தனது இசை நிகழ்ச்சிகளை நிகழ்த்தியுள்ளார். செம்மங்குடி சீனிவாச ஐயர், டி. பிருந்தா, கிரிஜா தேவி, எம். பாலமுரளிகிருஷ்ணா, விஸ்வ மோகன் பட், என். ரமணி, ஆர். கே. ஸ்ரீகண்டன், நேதுநூரி கிருஷ்ணமூர்த்தி, உ. ஸ்ரீநிவாஸ் ஆகியோருடன் இணைந்து இசை நிகழ்ச்சிகளை ரவிகிரண் நடத்தியுள்ளார்.
தில்லி - சென்னை முதன்மை வழித்தடம்
2182 km நீளம் கொண்ட இந்த வழித்தடம், தில்லி, ஹரியானா, உத்திரப்பிரதேசம், இராச்சசுத்தான், மத்தியப்பிரதேசம், மகாராட்டிரம், தெலுங்கானா, ஆந்திரப்பிரதேசம், தமிழ்நாடு ஆகிய மாநிலங்களை இணைக்கிறது. இந்த வழித்தடத்தில் கிராண்ட் ட்ரங்க் விரைவுவண்டி இயங்குவதால், கிராண்ட் ட்ரங்க் வழித்தடம் என்ற பெயராலும் அழைக்கப்படுகிறது.
கிராண்ட் ட்ரங்க் வழித்தடமானது பிரிவு அ என்று வகைப்படுத்தப்பட்டுள்ளது, எனவே இதன் வழியே செல்லும் தொடருந்து 160கி.மீ வரை வேகமாக செல்லமுடியும்.
மின்சாரமயமாக்கம்
விசயவாடா சென்னை வழித்தடம் 1989ல் மின்சாரமயமாக்கப்படது.
விசயவாடா - காசிபேத் பிரிவு 1985-88ல் மின்சாரமயமாக்கப்பட்டது.
காசிபேத்-இராமகுண்டம்-பாலர்சா- நாக்பூர் பிரிவு 1987-89ல் மின்சாரமயமாக்கப்பட்டது.
1988-89ல் போபால் - இட்டார்சி பிரிவும், நாக்பூர் - இட்டார்சி பிரிவு 1990-91லும் மின்சாரமயமாக்கப்பட்டது.
1984-89ல் ஆக்ரா போபால் பிரிவு மின்சாரமயமாக்கப்பட்டது.
1982-85ல் ஆக்ரா - பரிதாபாத் பிரிவு மின்சாரமயமாக்கப்பட்டது.
பயணிகள் நகர்வு
இந்திய இரயில்வேயின் முன்பதிவு தரவுவரிசையின் முதல் 100 இடத்திற்குலுள்ள புதுதில்லி, மதுரா சந்திப்பு, ஆக்ரா கன்டோட், குவாலியர், ஜான்சி, போபால், போபால் கபீப்கஞ்ச், நாக்பூர், வாரங்கல், விசயவாடா, நெல்லூர் மற்றும் சென்னை சென்ட்ரல் ஆகிய தொடருந்து நிலையங்கள் இந்த வழித்தடத்தில் அமைந்துள்ளது.
சான்றுகள்
பகுப்பு:இந்தியாவில் தொடருந்து வழித்தடங்கள்
என். ரவிகிரண்
வெளியிணைப்புகள்
பகுப்பு:1967 பிறப்புகள் பகுப்பு:வீணை இசைக் கலைஞர்கள் பகுப்பு:சங்கீத சூடாமணி விருது பெற்றவர்கள் பகுப்பு:வாழும் நபர்கள் பகுப்பு:இசைப் பேரொளி விருது பெற்றவர்கள் பகுப்பு:சங்கீத கலாநிதி விருது பெற்றவர்கள்
திருக்கடவூர் உய்யவந்ததேவ நாயனார்
திருக்கடவூர் உய்யவந்ததேவ நாயனார் மெய்கண்ட சாத்திரங்கள் எனப்படும் சைவ சித்தாந்த நூலாசிரியர்களுள் ஒருவர். இவர் திருவுந்தியார், திருக்களிற்றுப்படியார் ஆகிய சைவசித்தாந்த நூல்களை எழுதியுள்ளார்.
வெளி இணைப்புக்கள்
பகுப்பு:சைவ சித்தாந்தம்
கீவ் மாகாணம்
கீவ் மாகாணம் (Kyiv Oblast or Kiev Oblast) உக்ரைன் நாட்டின் நடு வடக்கில் அமைந்த மாகாணம் ஆகும். இதன தலைநகரம் கீவ் நகரம் ஆகும். உக்ரைன் நாட்டின் தலைநகரான கீவ் நகரத்தை கைப்பற்ற, 24 பிப்ரவரி 2022 முதல் உருசியா படையெடுப்பு நடத்தி வருகிறது.
தட்ப வெப்பம்
சனவரி மாதத்தில் குளிர்காலத்திய வெப்ப நிலை {convert|-6.1|°C|°F}} ஆகவும், கோடைக்காலத்திய வெப்ப நிலை 19.2 °C ஆகவும் இருக்கும்.
நிர்வாகப் பிரிவுகள்
கீவ் மாகாணம் 25 மாவட்டங்கள், 26 நகரங்கள், 12 மண்டல நகரங்கள்,  12 சிறு நகரங்கள் மற்றும் 1,127 கிராமங்கள் கொண்டது.
செர்னோபில் மண்டலம்
கீவ் மாகாணத்தின் வடமேற்கின் கோடியில் அமைந்த செர்னோபில் நகரத்தில் உள்ள அணு உலை 26 ஏப்ரல் 1986 அன்று வெடித்து அணுக்கதிரியக்கம் வெளியே பரவியதால் செர்னோபில் மண்டலம் பொதுமக்கள் பயன்பாட்டிற்கு தடை செய்யப்பட்டது. தற்போது இந்நகரம் மனிதர் வாழாது உள்ளது.
மக்கள் தொகை பரம்பல்
கீவ் மாகாணத்தின் மொத்த் மக்கள் தொகை 17,88,530 ஆகும். அதில் உக்குரேனிய மொழி|உக்ரேனியர்கள்]] 16,84,800 (92.5%) பெரும்பான்மையாகவும், உருசியர்கள், யூதர்கள், பெல்ரசியர்கள் மற்றும் பிறர் சிறுபான்மையினத்தவராக உள்ளனர். கீவ் போன்ற நகர்புறங்களில் 10,53,500 (57.6%) மக்களும், கிராமபுறங்களில் 7,74,400 (42.4%) மக்களும் வாழ்கின்றனர்.. கீவ் மாகாண மக்கள் தொகையில் ஆண்கள் 46.3% மற்றும் பெண்கள் 53.7% ஆக உள்ளனர்.
தொழில்துறை
கீவ் மாகாணம் அணுசக்தி மின் ஆற்றல், எரிசக்தி துறை, உணவு, வேதியியல், பெட்ரோ-கெமிக்கல் தொழில்கள், பொறியியல் இயந்திரங்கள், உலோகத் தொழிற்சாலைகள் அதிகம் கொண்டது.
வேளாண்மை
1999-ஆம் ஆண்டின் கீவ் மாகாணத்தின் தானிய உற்பத்தி 1,118,600 டன்கள் ஆகும். கரும்பு 15,70,900 டன்களும், சூரியகாந்தி வித்துக்கள் 1,81,000 டன்களும் விளைந்தது.
அடிக்குறிப்புகள்
a. These neighboring settlements are practically merged into a conurbation
வெளி இணைப்புகள்
பகுப்பு:உக்ரைன் பகுப்பு:உக்ரைனின் மாகாணங்கள்
குருகுலப் பாடசாலை
ஆந்திரப் பிரதேச தங்கிடப் பாடசாலை என்றும் அழைக்கப்படும் குருகுலப் பாடசாலை என்பது ஆந்திரப் பிரதேசத்தில் உள்ள தங்கிக் கற்கும் வசதிகளோடு கூடிய ஒரு வகைப் பள்ளி ஆகும். இதை ஆந்திர மாநில அரசே நிர்வாகம் செய்து வருகிறது. இப் பள்ளியில் பயிலும் மாணவர்கள் கல்வி கற்பது மட்டுமல்லாமல் ஐந்தாம் தரம் முதல் 10 ஆம் தரம் வரை பயிலும் மாணவர்களுடன் ஒன்றாக வாழ்கின்றனர்.
ஆந்திர அரசு ஒவ்வொரு மாவட்டத்திலும் இரு உயர்ந்த தரம் கொண்ட குருகுலப் பாடசாலைகளை உருவாக்கி உள்ளது. 2013 ஆம் கல்வி ஆண்டின் பொதுத் தேர்வில் 98% பெரும்  அடைவு பெற்றுள்ளதுடன், 144 குருகுலப் பாடசாலைகள் 100% அடைவு பெற்றுள்ளன.
மேற்கோள்கள்
பகுப்பு:ஆந்திரப் பிரதேச அரசு
இராமதாசர்
சத்ரபதி சிவாஜியின் குரு சமர்த்த ராமதாசர் ஆவார்.
வெங்கோஜி
சத்ரபதி சிவாஜி தன் குருவான சமர்த்த ராமதாசரிடம் சென்று தஞ்சையை ஆட்சி செய்த தன் சகோதரன் வெங்கோஜிக்கு அருள் செய்ய வேண்டினார். அதன்படி கி.பி.1677இல் சமர்த்த ராமதாசர் ராமேஸ்வரத்திற்கு தலப்பயணம் சென்றபோது மன்னார்குடியில் தங்கினார். அதனை அறிந்த வெங்கோஜி மன்னர் அவரை நேரில் சென்று பார்த்து தஞ்சைக்கு வந்து தங்கி அருளாசி வழங்க வேண்டினார்.
ஆசி தரல்
மன்னரின் வேண்டுகோளை ஏற்று அவர் தஞ்சாவூருக்கு வந்தார். வெங்கோஜி மன்னர் அவருக்கு தஞ்சையின் கிழக்கே அமைந்துள்ள சாமந்தான் குளத்தின் கீழ்க்கரையில் அவருக்கு இடம் அமைத்து தகுந்த மரியாதைகளைச் செய்து தனக்கு அருள் வழங்க வேண்டினார். அவரும் அருள் செய்து ஆன்மீகத்தை மன்னருக்கு போதித்தார். சில நாள்கள் அவர் தஞ்சாவூரில் தங்கினார். பின்னர் ராமேஸ்வரம் சென்றார்.
பெயரும் புகழும்
தஞ்சாவூரில் சமர்த்த ராமதாசர் நிறுவிய சம்பிரதாய மடமும், பீமசுவாமிகள் சமாதி மீது அமைந்துள்ள ஆஞ்சநேயர் கோயிலும் ராமதாசரின் புகழை நிலை பெறச் செய்துள்ளது.
அடிக்குறிப்புகள்
பகுப்பு:1608 பிறப்புகள் பகுப்பு:மராத்தி கவிஞர்கள் பகுப்பு:1681 இறப்புகள்
திருவல்லிக்கேணி பாலாடை அங்காள பரமேசுவரி கோயில்
பாலாடை அங்காள பரமேசுவரி கோயில் என்பது தமிழ்நாடு மாநிலத்தில் சென்னை மாவட்டத்தின் திருவல்லிக்கேணி புறநகர்ப் பகுதியில் அமையப் பெற்றுள்ள ஓர் அம்மன் கோயில் ஆகும்.
கடல் மட்டத்திலிருந்து சுமார் 54 மீட்டர் உயரத்தில் அமைந்துள்ள பாலாடை அங்காள பரமேசுவரி கோயிலின் புவியியல் ஆள்கூறுகள், 13.05117°N, 80.27432°W ஆகும்.
சுமார் எழுபத்தைந்து ஆண்டுகளுக்கு முன்பு இக்கோயிலின் கும்பாபிசேகத்திற்கு விசயம் செய்த காஞ்சி மகாபெரியவர், இக்கோயிலில் ஸ்ரீசக்கரம் பிரதிட்டை செய்தார். சின்ன மலையனூர் பாலாடை அங்காள பரமேசுவரி கோயில் என்ற வேறு பெயரும் இக்கோயிலுக்கு உள்ளது.
வெளி இணைப்புகள்
பகுப்பு:சென்னை மாவட்டத்திலுள்ள அம்மன் கோயில்கள்
எரவடா
மேற்கோள்கள்
பகுப்பு:புனே பகுப்பு:புனே மாவட்டம்
யுன் சி - கோ
யுன் சி-கோ (ஆங்கிலம்: Yun Chi-ho ) ( 1864 - 1945) 1800 களின் பிற்பகுதியிலும் 1900 களின் முற்பகுதியிலும் ஜோசான் கொரியாவில் ஒரு முக்கியமான அரசியல் ஆர்வலர் மற்றும் சிந்தனையாளராக இருந்தார். இவரது இயற்பெயர் "ஜ்வா-ஓங்", அவரது மரியாதைக்குரிய பெயர் சுங்கியம் என்பதாகும். சீயோ ஜெய்-பில் தலைமையிலான, மக்கள் கூட்டுக் கழகம் மற்றும் சின்மின்வே போன்ற சீர்திருத்த அமைப்புகளின் முக்கிய உறுப்பினராக யூன் இருந்தார். அவர் தனது ஆரம்ப ஆண்டுகளில் ஒரு வலுவான தேசியவாதியாக இருந்தார். சீர்திருத்தம் மற்றும் நவீனமயமாக்கலுக்கு ஜோசான் அரசாங்கத்திற்கு அழுத்தம் கொடுத்தார். அவர் பல்வேறு அரசாங்க பதவிகளிலும் பணியாற்றினார் மற்றும் கொரியாவில் கிறித்துவத்தின் வலுவான ஆதரவாளராக இருந்தார்.
யுன் சி-ஹோ கொரியாவின் முக்கிய யாங்பான் குடும்பங்களில் ஒருவராக இருந்தார். ஜோசான் அரசாங்கத்தில் அமைச்சராக பணியாற்றிய தளபதி யுன் உங்-நியோலின் மகன் ஆவார். சோர்சியாவில் உள்ள எமரி பல்கலைக்கழகத்திற்கு பயில்வதற்கு முன்பு டென்னசியில் உள்ள வாண்டர்பில்ட் பல்கலைக்கழகத்தில் பயின்றார். அவர் கொரிய இளைஞர்களின் கிறித்துவ சங்கத்தின் (ஒய்.எம்.சி.ஏ) ஆரம்ப தலைவராகவும், தென் கொரிய மெதடிசடாகவும் இருந்தார்.
மொழி பெயர்ப்பாளர்
யுன் தனது வாழ்நாள் முழுவதும் பல முக்கியமான அரசாங்க பதவிகளில் பணியாற்றினார். கொரியாவின் முதல் அமெரிக்க வெளியுறவு மந்திரி இலூசியஸ் புட்டேவின் மொழிபெயர்ப்பாளராக பணியாற்றினார்.
கொரிய சுதந்திர இயக்கங்கள்
யுன் வெளிநாடுகளில் இருந்து கொரியாவுக்கு திரும்பி வந்தபோது, கொரியாவில் சமூக மற்றும் அரசியல் சீர்திருத்தத்திற்கு அழைப்பு விடுக்கத் தொடங்கிய சிறிய அறிஞர்கள் இருந்தனர். அத்தகைய ஒரு குழுதான் யுன் பங்கேற்கத் தொடங்கிய சுதந்திரக் கழகம்.
இறப்பு
1945 ஆம் ஆண்டில், அவர் சப்பானின் அங்கத்தினர் சபைக்கு தேர்ந்தெடுக்கப்பட்டார். இருப்பினும் சப்பான் சரணடைதலால் சப்பானிய ஆக்கிரமிப்பிலிருந்து கொரியா சுதந்திரம் அடைந்தது, சப்பானிய காலனித்துவ ஆட்சியின் பிற்பகுதியில், அவரது சப்பானிய ஒத்துழைப்பு காரணமாக குறிப்பிடப்படாத சில மக்களால் விமர்சிக்கப்பட்டார்.
1945 டிசம்பர் மாதம் கேசாங் கில் உள்ள கோரியேசியாங்கில் அவரது எண்பதாவது வயதில் இறந்தார்  (இதை ஆதரிப்பதற்கான எந்த ஆதாரமும் இல்லை என்றாலும், அவர் தற்கொலை செய்து கொண்டதாக சிலர் குற்றம் சாட்டுகின்றனர்.) <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (January 2016)">மேற்கோள் தேவை  ] 1960 இல் தென் கொரியாவின் அதிபராக இருந்த யுன் போ-சீயோனின் மாமாவும், முதல் கொரிய நோயியல் நிபுணரும் உடற்கூறியல் நிபுணருமான யுன் இல்-சீயோன் என்பவர்தான் யுன் சி-ஹோ.
குறிப்புகள்
பகுப்பு:1945 இறப்புகள் பகுப்பு:1865 பிறப்புகள்
சீன ஒளிர் நீல்தாவா
சீன ஒளிர் நீல்தாவா (Chinese vivid niltava)(நீல்தாவா ஓடேசி) என்பது மியூசிகாபிடே குடும்பத்தினைச் சார்ந்த பறவை சிற்றினமாகும். இது இமயமலை கிழக்குப் பகுதி முதல் தெற்கு சீனா வரை காணப்படுகிறது. சீன ஒளிர் நீல்தாவா முன்னர் தைவான் ஒளிர் நீல்தாவா (நீ. விவிடா) இணையினமாகக் கருதப்பட்டது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
மேற்கோள்கள்
பகுப்பு:சீனப் பறவைகள்
சிங்கப்பூர் ஸ்ரீநிவாசப் பெருமாள் கோயில்
வரலாறு
1855 ஜூலை 20 நரசிங்கம் என்பவருக்கு கிழக்கிந்தியக் கம்பெனியாரால் சிராங்கூன் சாலையில் விற்கப்பட்ட நிலத்தில் நரசிம்ம பெருமாள் கோயில் என்று பெயரில் ஒரு கோயில் கட்டப்பட்டது. நரசிம்ம பெருமாள், மகாலெட்சுமி, ஆண்டாள், ஆஞ்சநேயர் இவர்களுடன் கோவிலின் வெளியில் அரசமரத்தடியில் பிள்ளையார் சிலையையும் வைத்து வழிபட்டு வந்தார்கள்.
இக்கோயில் 1907 முதல் முகமதிய இந்து அறக்கட்டளை வாரியத்தினால் மேலாண்மை செய்யப்பட்டுப் பின்னர் இந்து அறக்கட்டளை வாரியத்தின் முழு அதிகாரத்தின் கீழ் கொண்டு வரப்பட்டது. 1963-ம் ஆண்டு தமிழகத்திலிருந்து வரவழைக்கப்பட்ட சிற்பிகளைக் கொண்டு சிற்ப வேலை நடைபெற்று இராச கோபுரம், பிள்ளையார் சந்நிதி, இவற்றைத் தவிர தற்சமயமுள்ள கோயில் 1966-ம் ஆண்டு கட்டி முடிக்கப்பட்டது.
பெயர் மாற்றம்
நரசிங்கப் பெருமாள் கோவில், ஸ்ரீநிவாச பெருமாள் கோயிலாக பெயர் மாற்றம் பெற்றது. நரசிங்க அவதாரம் எடுத்த விஷ்ணுவின் உருவத்திற்குப் பதிலாகத் திருப்பதி வெங்கடேசப் பெருமாளை ஒத்த திருவுருவத்தைக் கோவிலில் மூலவராக வைக்க வேண்டுமென்ற எண்ணத்துடன் கருஞ்சிலையும் இந்தியாவிலிருந்து கொண்டு வரப்பட்டது.
ஸ்ரீநிவாசப் பெருமாள் கோயில் வளாகத்திலேயே ஒரு கல்யாண மண்டபம் கட்டப்பட்டு, 1965-ம் ஆண்டு திறந்து வைக்கப்பட்டது. ஸ்ரீநிவாசப் பெருமாள் கோயில் 1966 இல் புதிப்பிக்கப்பட்டு கும்பாபிசேகம் முடிவுற்றவுடன் கோவிலுக்கு இராச கோபுரமும் கட்டப்பட்டது.
நவம்பர் 1978 இக்கோவில் சிங்கப்பூர் தேசிய நினைவு சின்னங்கள் பாதுகாப்பு வாரியத்தால் அரசாங்கத்தால் அங்கீரிக்கப்பட்டது.
வெளி இணைப்புகள்
பகுப்பு:சிங்கப்பூரில் உள்ள இந்துக் கோயில்கள்
மாபடுகை சுமங்கலி காளியம்மன் கோயில்
மாபடுகை சுமங்கலி காளியம்மன் கோயில் தமிழ்நாட்டில் தஞ்சாவூர் மாவட்டம், மாபடுகை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சுமங்கலி காளியம்மன் சன்னதியும், பிள்ளையார், முருகர், மாரியம்மன், துர்க்கை, பாவாடைராயன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மல்லாகம் தொடருந்து நிலையம்
மல்லாகம் தொடருந்து நிலையம் (Mallakam railway station) இலங்கையின் வடக்கே மல்லாகம் என்ற ஊரில் அமைந்துள்ள தொடருந்து நிலையம் ஆகும். இலங்கையின் வடக்கையும் தலைநகர் கொழும்பையும் இணைக்கும் வடக்குப் பாதையின் ஒரு பகுதியாக, இலங்கை ரெயில்வே திணைக்களத்தினால் இலங்கையின் நடுவண் அரசின் கீழ் இந்நிலையம் நிருவகிக்கப்படுகிறது. ஈழப்போரின் காரணமாக வடக்கின் ஏனைய தொடருந்து நிலையங்களைப் போன்று மல்லாகம் தொடருந்து நிலையமும் 1990 முதல் 2015 வரை இயங்காமல் இருந்து வந்தது. வடக்குப் பாதையின் யாழ்ப்பாணத்திற்கும், காங்கேசன்துறைக்கும் இடையேயான போக்குவரத்து மல்லாகம் ஊடாக 2015 சனவரி 2 இல் ஆரம்பிக்கப்பட்டது.
சேவைகள்
மல்லாகம் ஊடாகப் பின்வரும் தொடருந்து சேவைகள் இயங்கி வருகின்றன:
மேற்கோள்கள்
பகுப்பு:யாழ்ப்பாண மாவட்டத்தில் உள்ள தொடருந்து நிலையங்கள்
காளான் வளர்ப்பு
காளான் வளர்ப்பு, என்பது ஓரு சுயதொழில் வேலைவாய்ப்பு, இது விவசாயிகளுக்கு நல்ல இலாபத்தை தருகிறது. நாளுக்கு நாள் பெருகி வரும் மக்கள் தொகை பெருக்கத்திற்கேற்ப பெருகிவரும் புரதப் பற்றாக்குறை மற்றும் வேலையில்லாத் திண்டாட்டத்தினை போக்கிடவும், மக்களின் வாழ்க்கைத தரத்தினை உயா்த்திடவும் ஓரு நல்ல தீர்வாக காளான் வளர்ப்பு அமைகிறது.
காளான் வளர்ப்பு;
ஓரு சாதாரண வீட்டில் தரைத்தளத்திலோ அல்லது மொட்டை மாடியிலோ கூரை வேய்ந்து இரண்டு அறைகளாக பிரிக்க வேண்டும். இதில் ஒரு அறை காளான் வித்து பரப்பும் அறையாகவும், மற்றொரு அறை காளான் வளர்ப்பு அறையாகவும் இருக்க வேண்டும். அறையின் வெப்பநிலை 25 முதல் 30 டிகிரி செல்சியஸ அளவு இருக்க வேண்டும்
காளான் படுக்கை தயாரிப்பு
ஐந்து மணி நேரம் தண்ணீர் ஊற வைக்கப்பட்டு ஒரு மணி நேரம் நன்கு வேக வைத்து வடிகட்டப்பட்ட வைக்கோலை எடுத்து தூய்மையான பாலீதீன் பைகளில் 5 செ.மீ அளவு உயரத்திற்கு நன்கு அழுத்தி வைத்து அதன் மீது 25 கிராம் அளவுள்ள காளான் வித்தை தூவ வேண்டும். ஐந்து அடுக்குகள் வந்தவுடன் பையை நன்கு இருக்கமாக கட்ட வேண்டும். பிறகு பாலீத்தீன் பையை குடிலினுள் உள்ள பரண் போன்ற இருப்பில் கட்டித் தொங்க விட வேண்டும். தினமும் கை தெளிப்பான் கொண்டு காளான் படுக்கையில் தண்ணீர் தெளிக்க வேண்டும். விதைத்த 15 அல்லது 20 நாட்களில் காளான் படுக்கை முழுவதும் வெண்மையான காளான் இழைகள் படர்ந்திருப்பதை காணலாம். பிறகு சுத்தமான கத்தியை கொண்டு பாலிதீன் பையைக் கிழிக்க வேண்டும்.
காளான் அறுவடை
பாலீதீன் பைகளை கிழித்த 3 ஆம் நாளில் காளானின் மொட்டுகள் சிறு திறள் போன்று காணப்படும். 23 நாட்களில் காளான் முழுவளர்ச்சி அடையும். தண்ணீர் தெளிக்கும் முன்னரே காளான் அறுவடை செய்து விட வேண்டும். தினமும் அல்லது ஒரு நாள் விட்டு அறுவடை செய்ய வேண்டும்.
பயன்கள்
இன்றைய நாளில் அசைவ உணவினை போன்ற சுவையை காளான் தருவதினால் மக்கள் அதிகம் காளான் வகைகளை விரும்பி உண்ணத் துவங்கி விட்டனர். இதில் வைட்டமின் சி மற்றும் வைட்டமின் டி, கால்சியம், பாஸ்பேட், பொட்டாசியம் மற்றும் காப்பர் போன்ற தாதுச் சத்துக்களும் நிறைந்திருக்கின்றன. இதில் உள்ள மருத்துவ குணம் சர்க்கரை வியாதியை கட்டுப்படுத்துகிறது.
காளான் வகைகள்
காளானில் பட்டன் காளான், பால் காளான் மற்றும் சிப்பி காளான் என பலவகை இருக்கிறது. இதில் சிப்பி காளான் வளர்ப்பது சுலபமானது.
மேற்கோள்கள்
பகுப்பு:திருப்பூர் மாவட்ட ஆசிரியர்கள் தொடங்கிய கட்டுரைகள் பகுப்பு:காளான்கள் பகுப்பு:வேளாண்மை
தொலெமி
தொலெமி அல்லது தாலமி (Ptolemy, ) என்று பொதுவாக அழைக்கப்படும், குளோடியசு தொலெமாயெசு (Claudius Ptolemaeus, Κλαύδιος Πτολεμαῖος, Claudius Ptolemaeus; c. கிபி 90 – c. 168) ஒரு புவியியலாளரும், வானியலாளரும், சோதிடரும் ஆவார். இவர் கிரேக்க மொழி பேசியவர். உரோமரின் கீழிருந்த எகிப்த்தில், கிரேக்கப் பண்பாட்டினராக இவர் வாழ்ந்தார். இவர் கிரேக்கப் பண்பாட்டைத் தழுவிக்கொண்ட ஒரு எகித்தியராகவும் இருக்கக்கூடும். இவருடைய குடும்பப் பின்னணி பற்றியோ, உருவ அமைப்புப் பற்றியோ, விபரங்கள் எதுவும் கிடைக்கவில்லை. எனினும் அவர் எகித்தில் பிறந்தவர் என்பதே பலரது கருத்தாகும்.
தொலெமி, துறைசார் அறிவியல் நூல்கள் பலவற்றை எழுதியுள்ளார். அவற்றுள் மூன்று நூல்கள், பிற்காலத்து, இசுலாமிய மற்றும் ஐரோப்பிய அறிவியல் தொடர்பில் முக்கியத்துவம் பெற்றவையாக விளங்குகின்றன. ஒன்று, வானியல் துறைசார் நூலாகிய அலுமாகெசிட்டு (Almagest) என்பதாகும். அலுமாகெசிட்டு என்பது கிரேக்க மொழியில் பெரு நூல் ("The Great Treatise") எனப் பொருள்படும். அடுத்தது, சியோகிரஃபியா என்னும் புவியியல் தொடர்பான நூல். இது, கிரேக்கர்களும், உரோமர்களும் அறிந்திருந்த புவியியல் பற்றிய முழுமையான விளக்க நூல் ஆகும். மூன்றாவது, ஒரு சோதிட நூல். நான்கு நூல்கள் என்ற பொருள் தரும் இடெட்டிராபிப்புலோசு என்பதே நூலின் பெயர். இதிலே சாதகம் முதல் அரிசுட்டாட்டிலின் இயற்கைத் தத்துவம் வரை எடுத்தாண்டுள்ளார்.
பகுப்பு:கிரேக்க வானியலாளர்கள் பகுப்பு:எகிப்திய வானியலாளர்கள் பகுப்பு:கிரேக்க கணிதவியலாளர்கள் பகுப்பு:புவியியலாளர்கள் பகுப்பு:தமிழர் பற்றி உள்ள அயல்நாட்டார் ஆவணங்கள் பகுப்பு:90 பிறப்புகள் பகுப்பு:168 இறப்புகள் பகுப்பு:பண்டைய கிரேக்க வானியலாளர்கள் பகுப்பு:100 பிறப்புகள் பகுப்பு:170 இறப்புகள்
இலங்கைப் பூங்குருவி
இடது|thumb| இலங்கைப் பூங்குருவி இரவில் புகைப்படம் எடுக்கப்பட்டது இலங்கைப் பூங்குருவி (Sri Lanka whistling thrush)(மையோபோனசு பிளைகி) என்பது மியூசிகாபிடே குடும்பத்தினைச் சார்ந்த விசிலடிச்சான் பூங்குருவி சிற்றினம் ஆகும். இது இலங்கையில் வசிக்கும் அகணிய உயிரி ஆகும்.
இது இலங்கையின் மலைப்பகுதி காடு அல்லது அடர்ந்த காடுகளுக்கு அருகில் காணப்படுகிறது. இது அனைத்துண்ணி வகையினை சார்ந்தது. பூச்சிகள், தவளைகள், மண்புழுக்கள் மற்றும் பெர்ரிகளை உண்ணும். இது ஒன்று அல்லது இரண்டு முட்டைகளைப் புதர் அல்லது தண்ணீருக்கு அருகில் உள்ள கோப்பை வடிவிலான கூட்டில் இடுகிறது.
கூட்டமாக வாழும் பழக்கமில்லாத, இந்தப் பறவைகள் பொருத்தமான வாழ்விடத்தில் தளர்வானத் தொடர்புடையதாக இருக்கலாம்.
இது அளவில் சிறிய விசிலடிச்சான் பூங்குருவி ஆகும். இதன் நீளம் 20 செ.மீ. வயது முதிர்ந்த ஆண் குருவியின் தலை மற்றும் பின்புறம் அடர் நீல நிறத்தில் இருக்கும். தோள்கள், சூப்பர்சிலியா மற்றும் நெற்றிப் பகுதி பிரகாசமான நீல நிற திட்டுடன் காணப்படும். பெண் குருவியின் மேற்பகுதி பழுப்பு நிறமாகவும், கீழ்ப்பகுதி கசுகொட்டை நிறத்திலும், ஆணின் முன் இறக்கைப் பகுதி பிரகாசமான நீல நிறத்தில் காணப்படும்.
ஆண் தனது எளிய விசில் ஓசையினை மரங்களிலிருக்கும் போது எழுப்பும்.
கலாச்சாரத்தில்
இலங்கையில் இந்தப் பறவை சிங்கள மொழியில் லங்கா அரங்கயா என்று அழைக்கப்படுகிறது. இலங்கை பூங்குருவியின் படமானது இலங்கையின் 75c அஞ்சல் முத்திரையில் இடப்பட்டுள்ளது.
வெளி இணைப்புகள்
பகுப்பு:இலங்கைப் பறவைகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
சிறுவாச்சூர்
மேற்கோள்கள்
பகுப்பு:பெரம்பலூர் மாவட்டத்திலுள்ள கிராமங்கள்